"So is In Ons Bloed gebore. Die universiteit het hom toe genader om oor die geskiedenis van sokker op Stellenbosch te skryf. "Ongeveer 50 mense het met my gepraat of vir my geskryf en ek het alles met 'n bandopnemer vasgevang. Deur die proses was mense bemagtig en hulle stemme word uiteindelik gehoor," sê Hilton. Is hy seker hy het met die regte mense gepraat? "Om te skryf is vir my 'n absolute passie. As jou hart en siel in 'n ding is en jou passie dryf jou, kom jy by die regte mense uit," sê hy.